የባህር ዳር ኢንዱስትሪ ፓርክ ግንባታ 29 በመቶ መጠናቀቁ ተገለጸ
የባህር ዳር ኢንዱስትሪ ፓርክ የግንባታ ሥራ 29 በመቶ መጠናቀቁ ተገለጸ ።ስድስት ወር በፊት የተጀመረውና በ16 ቢሊዮን ብር ወጪ ግንባታው እየተካሄደ  ያለው የባህር ዳር ኢንዱስትሪ ፓርክ በአጠቃላይ የግንባታ ደረጃው 29 በመቶ በላይ መድረሱ ተገለጿል ፡፡የኢንዱስትሪ መንደሩ የግንባታ አስተባባሪ አቶ አደራጀው መልኬ እንዳሉት የባህር ዳር ኢንዱስትሪ መንደር የግንባታ ሂደት በታሰበው ልክ ሂዷል ማለት አይቻልም ነው ያሉት፡፡በግንባታው ኢንዱስትሪዎች ከሚያርፉበት 8 የኢንዱስትሪ ሼዶች በተጨማሪ የመንገድ፣ ውሃና መብራት መሠረት ልማት የዝርጋታሥራም እየተካሄደ ነው፡፡ ይህም ከግንባታው መጠናቀቅ በኋላ ወደ ኢንዱስትሪ ፓርኩ የሚገቡ አምራች ኢንዱስትሪዎች በአፋጣኝ ወደ ማምረት ሂደት እንዲገቡም የሚያስችል  መሆኑን አቶ  አመልክተዋል ፡፡የኢንዱስትሪ ፓርኩን ግንባታ በተቀመጠው የጊዜ ሰሌዳ መሰረት ለማጠናቀቅ እየተሰሩ ካሉ ስራዎች ጎን ለጎን የተቀመጠለትን የጥራት ደረጃ ያሟላ እንዲሆን ከፍተኛ ጥረት እየተደረገ መሆኑንም የግንባታ አማካሪ መሐንዲሱ አቶ አክሊሉ ሽመክት ተናግረዋል፡፡የባህር ዳር ኢንዱስትሪ ፓርክ ግንባታን እያካሄደ ያለው የቻይና መንግስት የግንባታ ተቋም በሆነው ሲኢሲ የተባለው ኩባንያ ነው፡፡በኩባንያው የባህር ዳር ኢንዱስትሪ ፓርክ ሳይት ሥራ አስኪያጅ  የሆኑት ሚስተር ሱንግ እንደተናገሩት አጠቃላይ የግንባታ ሂደቱ በጥሩ ሁኔታ እየተካሄደ እንደሆነና በዋነኝነት የስምንቱ የኢንዱስትሪ ሼዶችን የግንባታሥራ የማጠናቀቂያ ምዕራፍ ላይ ደርሰዋል ብለዋል፡፡ አጠቃላይ ግንባታው  ጥራቱን በጠበቀ መልኩ የግንባታው ሥራ እንዲጠናቀቅ   የግንባታ ኩባንያው ከአማካሪዎችና ከተቆጣጣሪዎች ጋር በቅርበት እየሠራ መሆኑንም ሥራ አስኪያጁ  ጠቁመዋል፡፡አጠቃላይ ግንባታው ከ3 ወራት በኋላ ይጠናቀቃል ተብሎ የሚጠበቀው የባህር ዳር ኢንዱስትሪ ፓርክ ከተማዋን ከቱሪዝም ባሻገር የኢንዱስትሪ መዳረሻ የማድረግ አቅም ይፈጥራል ተብሎም ይጠበቃል፡፡